### NN 71/2018 (4.8.2018.), Uredba o izmjenama i dopunama Uredbe o nazivima radnih mjesta i koeficijentima složenosti poslova u državnoj službi

VLADA REPUBLIKE HRVATSKE

1449

Na temelju članka 109. Zakona o državnim službenicima i namještenicima (»Narodne novine«, broj 27/01), a u vezi s člankom 144. stavkom 2. točkom a) Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 2. kolovoza 2018. godine donijela

UREDBU

O IZMJENAMA I DOPUNAMA UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U DRŽAVNOJ SLUŽBI

Članak 1.

U Uredbi o nazivima radnih mjesta i koeficijentima složnosti poslova u državnoj službi (»Narodne novine«, br. 37/01, 38/01 – ispravak, 71/01, 89/01, 112/01, 7/02 – ispravak, 17/03, 197/03, 21/04, 25/04 – ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15 i 100/15) u članku 7. iza podstavka b) dodaje se novi podstavak c) koji glasi:

»c) Položaji II. vrste

|  |  |
| --- | --- |
| viši upravni referent – zamjenik voditelja  Službe za opće poslove | 1,164 |

Stručni uvjeti: kao za višeg upravnog referenta, višeg stručnog referenta ili višeg informatičkog referenta, ostali uvjeti prema općem aktu.«.

Dosadašnji podstavci c) i d) postaju podstavci d) i e).

U dosadašnjem podstavku c) koji postaje podstavak d) točka 1. briše se.

Dosadašnje točke 2. i 3. postaju točke 1. i 2.

U dosadašnjem podstavku d) radna mjesta III. vrste, koji postaje podstavak e), točka 5. briše se. Dosadašnje točke 6., 7. i 8. postaju točke 5., 6. i 7.

U stručnim uvjetima broj: »6« zamjenjuje se brojem: »5«.

U dosadašnjim točkama 7. i 8., koje postaju točke 6. i 7., brojevi: »1,018« zamjenjuju se brojevima: »1,067«.

Iza dosadašnje točke 8., koja postaje točka 7., dodaje se nova točka 8. koja glasi:

|  |  |
| --- | --- |
| »8. stručni referent u Glavnom tajništvu Vlade | 1,018«. |

Iza dosadašnjeg podstavka d) koji postaje podstavak e), dodaje se podstavak f) koji glasi:

|  |  |
| --- | --- |
| »f)     Radna mjesta namještenika III. vrste u Glavnom tajništvu Vlade | 0,873«. |

Članak 2.

Iza članka 7.d dodaje se članak 7.e koji glasi:

»Članak 7.e

Posebni nazivi radnih mjesta u Uredu za opće poslove Hrvatskoga sabora i Vlade Republike Hrvatske i koeficijenti složenosti poslova su:

a) Položaji I. vrste

|  |  |
| --- | --- |
| 1.     zamjenik ravnatelja Ureda za opće poslove Hrvatskog sabora i Vlade Republike Hrvatske | 3,298 |
| 2.     voditelj službe u Uredu za opće poslove Hrvatskog sabora i Vlade Republike Hrvatske | 3,007 |

Stručni uvjeti za točke 1. – 2.: kao za višeg upravnog savjetnika, višeg stručnog savjetnika ili višeg informatičkog savjetnika, ostali uvjeti prema općem aktu.

b) Položaj II. vrste

|  |  |
| --- | --- |
| voditelj pododsjeka voznog parka u Uredu za opće poslove Hrvatskog sabora i Vlade Republike Hrvatske | 1,164 |

Stručni uvjeti: kao za višeg stručnog referenta, pet godina radnog iskustva na odgovarajućim poslovima

c) Položaj III. vrste

|  |  |
| --- | --- |
| voditelj pododsjeka u Uredu za opće poslove Hrvatskog sabora i Vlade Republike Hrvatske | 1, 067 |

Stručni uvjeti: kao za upravnog referenta, stručnog referenta, informatičkog referenta, administrativnog referenta ili računovodstvenog referenta, pet godina radnog iskustva u struci.

d) Radna mjesta I. vrste

|  |  |
| --- | --- |
| stručni suradnik u Uredu za opće poslove Hrvatskog sabora i Vlade Republike Hrvatske | 1,455 |

Stručni uvjeti: završen diplomski sveučilišni studij ili specijalistički diplomski studij, najmanje jedna godina radnog iskustva na odgovarajućim poslovima.

e) radna mjesta II. vrste

|  |  |
| --- | --- |
| viši stručni referent u Uredu za opće poslove Hrvatskog sabora i Vlade Republike Hrvatske | 1, 115 |

Stručni uvjeti: kao za višeg upravnog referenta, višeg stručnog referenta ili višeg informatičkog referenta, ostali uvjeti prema općem aktu.

f) Radna mjesta III. vrste

|  |  |
| --- | --- |
| 1.     administrativni tajnik ravnatelja Ureda za opće poslove Hrvatskoga sabora i Vlade Republike Hrvatske | 1,067 |
| 2.     stručni referent u Uredu za opće poslove Hrvatskog sabora i Vlade Republike Hrvatske | 1,018 |

Stručni uvjeti za točke 1. – 2.: kao za stručnog referenta ili administrativnog referenta, ostali uvjeti prema općem aktu.

g) Položaji III. vrste (namještenici)

|  |  |
| --- | --- |
| voditelj odjeljka u Uredu za opće poslove Hrvatskog sabora i Vlade Republike Hrvatske | 1,018 |

Stručni uvjeti: SSS, tri godine radnog staža u struci.

h) Radna mjesta III. vrste (namještenici)

|  |  |
| --- | --- |
| 1.     kuhar u Uredu za opće poslove Hrvatskog sabora i Vlade Republike Hrvatske | 0,970 |
| 2.     slastičar u Uredu za opće poslove Hrvatskog sabora i Vlade Republike Hrvatske | 0,970 |
| 3.     radna mjesta namještenika III. vrste – ostali u Uredu za opće poslove Hrvatskog sabora i Vlade Republike Hrvatske – ostali | 0,873 |

Stručni uvjeti za točke 1. – 2.: SSS, tri godine radnog staža u struci.

Stručni uvjeti za točku 3.: SSS, ostali uvjeti prema općem aktu.

i) Radna mjesta IV. vrste (namještenici)

|  |  |
| --- | --- |
| radna mjesta IV. vrste u Uredu za opće poslove Hrvatskog sabora i Vlade Republike Hrvatske | 0,727.«. |

Članak 3.

Članak 14. mijenja se i glasi:

»Posebni nazivi radnih mjesta u Ministarstvu financija i koeficijenti složenosti poslova su:

a) Položaji I. vrste

|  |  |
| --- | --- |
| 1. predstojnik Financijskog inspektorata |  |
| predstojnik Ureda za sprječavanje pranja novca | 3,395 |
| 2.     pomoćnik predstojnika Ureda za sprječavanje pranja novca | 2,900 |

Stručni uvjeti za točke 1. – 2.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje šest godina radnog iskustva na odgovarajućim poslovima, ostali uvjeti prema posebnim propisima i prema pravilniku o unutarnjem redu.

|  |  |
| --- | --- |
| 3.     voditelj Službe u Uredu za sprječavanje pranja novca | 2,600 |
| 4. voditelj Službe u Financijskom inspektoratu | 2,425 |

Stručni uvjeti za točke 3. – 4.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, ostali uvjeti prema posebnim propisima i prema pravilniku o unutarnjem redu.

|  |  |
| --- | --- |
| 5.     voditelj Službe za nadzor ovlaštenih revizora i revizorskih društava u Samostalnom sektoru za izdavanje odobrenja za rad i nadzor ovlaštenih revizora i revizorskih društava | 2,425 |

Stručni uvjeti za točku 5.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, položen revizorski ispit, ostali uvjeti prema posebnim propisima i prema pravilniku o unutarnjem redu.

|  |  |
| --- | --- |
| 6.     voditelj Odjela u Uredu za sprječavanje pranja novca | 2,200 |
| 7. voditelj Odjela u Financijskom inspektoratu | 1,919 |

Stručni uvjeti za točke 6. – 7.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, ostali uvjeti prema posebnim propisima i prema pravilniku o unutarnjem redu.

b) Radna mjesta I. vrste

|  |  |
| --- | --- |
| 1.     viši analitičar specijalist u Uredu za sprječavanje pranja novca | 2,200 |

Stručni uvjeti za točku 1.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, ostali uvjeti prema posebnim propisima i prema pravilniku o unutarnjem redu.

|  |  |
| --- | --- |
| 2.     viši inspektor – specijalist u Financijskom inspektoratu | 2,134 |

Stručni uvjeti za točku 2.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, istaknuti rezultati u području od značaja za rad državnog tijela, prethodno odobrenje središnjeg tijela državne uprave nadležnog za službeničke odnose, ostali uvjeti prema posebnim propisima i prema pravilniku o unutarnjem redu.

|  |  |
| --- | --- |
| 3.     viši inspektor u Samostalnom sektoru za izdavanje odobrenja za rad i nadzor ovlaštenih revizora i revizorskih društava | 2,134 |

Stručni uvjeti za točku 3.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, položen revizorski ispit, ostali uvjeti prema pravilniku o unutarnjem redu.

|  |  |
| --- | --- |
| 4.     viši analitičar u Uredu za sprječavanje pranja novca | 2,000 |
| 5. viši inspektor u Financijskom inspektoratu | 1,843 |

Stručni uvjeti za točke 4. – 5.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, ostali uvjeti prema posebnim propisima i prema pravilniku o unutarnjem redu.

|  |  |
| --- | --- |
| 6.     koordinator za razvoj sustava unutarnjih kontrola | 1,843 |

Stručni uvjeti za točku 6.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, ostali uvjeti prema pravilniku o unutarnjem redu.

|  |  |
| --- | --- |
| 7.     viši informatički savjetnik u Uredu za sprječavanje pranja novca | 1,800 |

Stručni uvjeti za točku 7.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje četiri godine radnog iskustva na odgovarajućim poslovima, ostali uvjeti prema posebnim propisima i prema pravilniku o unutarnjem redu.

|  |  |
| --- | --- |
| 8. analitičar u Uredu za sprječavanje pranja novca | 1,650 |
| 9. inspektor u Financijskom inspektoratu | 1,503 |

Stručni uvjeti za točke 8. – 9.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje dvije godine radnog iskustva na odgovarajućim poslovima, ostali uvjeti prema posebnim propisima i prema pravilniku o unutarnjem redu.

|  |  |
| --- | --- |
| 10.     inspektor – suradnik u Financijskom inspektoratu | 1,261 |
| 11.     stručni suradnik u Uredu za sprječavanje pranja novca | 1,250 |

Stručni uvjeti za točke 10. – 11.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij, najmanje jedna godina radnog iskustva na odgovarajućim poslovima, ostali uvjeti prema pravilniku o unutarnjem redu.«.

Članak 4.

U članku 21. podstavku a) Položaji I. vrste, točki 2. riječi: »Kaznionice i zatvora u Požegi« zamjenjuju se riječima: »Kaznionice u Požegi«.

U točki 3. riječi: »Kaznionice i zatvora u Šibeniku« zamjenjuju se riječima: »Zatvora u Šibeniku«.

U točki 4. iza riječi: »Zatvora u Zadru« dodaje zarez i riječi: »Zatvora u Požegi«.

U točki 5. riječi: »Kaznionice i zatvora u Požegi« zamjenjuju se riječima: »Kaznionice u Požegi«.

U točki 6. riječi: »Kaznionice i zatvora u Šibeniku« zamjenjuju se riječima: »Zatvora u Šibeniku«.

Članak 5.

Iza članka 22.i dodaje se članak 22.j koji glasi:

»Članak 22.j

Posebni nazivi radnih mjesta u Središnjem državnom uredu za razvoj digitalnog društva i koeficijenti složenosti poslova su:

a) Položaji I. vrste

|  |  |
| --- | --- |
| načelnik Sektora za razvoj digitalnog društva | 3,298 |

Stručni uvjeti: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz područja tehničkih znanosti – polja elektrotehnika, računarstvo, tehnologija prometa i transport ili iz područja društvenih znanosti – polja informacijske i komunikacijske znanosti, najmanje pet godina radnog iskustva na odgovarajućim poslovima.

b) Radna mjesta I. vrste

|  |  |
| --- | --- |
| 1. sektorski koordinator za razvoj digitalnog društva | 3,007 |

Stručni uvjeti za točku 1.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz područja tehničkih znanosti – polja elektrotehnika, računarstvo, tehnologija prometa i transport ili iz područja društvenih znanosti – polja informacijske i komunikacijske znanosti, najmanje četiri godine radnog iskustva na odgovarajućim poslovima.

|  |  |
| --- | --- |
| 2. savjetnik za razvoj digitalnog društva | 2,600 |

Stručni uvjeti za točku 2.: završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij iz područja tehničkih znanosti – polja elektrotehnika, računarstvo, tehnologija prometa i transport ili iz područja društvenih znanosti – polja informacijske i komunikacijske znanosti, najmanje četiri godine radnog iskustva na odgovarajućim poslovima.«.

Članak 6.

U članku 24. stavku 1. podstavku b) Radna mjesta I. vrste, točka 1. mijenja se i glasi:

|  |  |
| --- | --- |
| »1. Viši državni upravni inspektor – specijalist | 2,134 |

Stručni uvjeti za točku 1.: magistar prava, ostali uvjeti prema posebnom zakonu.«.

Dosadašnja točka 1. postaje točka 2., mijenja se i glasi:

|  |  |
| --- | --- |
| »2. Viši državni upravni inspektor | 1,843 |

Stručni uvjeti za točku 2.: magistar prava, ostali uvjeti prema posebnom zakonu.«.

Dosadašnja točka 2. postaje točka 3.

Dosadašnja točka 3. koja postaje točka 4., mijenja se i glasi:

|  |  |
| --- | --- |
| »4. državni upravni inspektor | 1,552 |

Stručni uvjeti za točku 4: magistar prava, ostali uvjeti prema posebnom zakonu.«.

Dosadašnje točke 4. – 5. postaju točke 5. – 6.

Članak 7.

U članku 26. podstavku c) Radna mjesta I. vrste točka 1. mijenja se i glasi:

|  |  |
| --- | --- |
| »1. Viši upravni inspektor ureda | 1,843 |

Stručni uvjeti za točku 1.: magistar prava, ostali uvjeti prema posebnom zakonu.«.

Iza točke 1. dodaje se nova točka 2. koja glasi:

|  |  |
| --- | --- |
| »2. upravni inspektor ureda | 1,552 |

Stručni uvjeti za točku 2.: magistar prava, ostali uvjeti prema posebnom zakonu.«.

Dosadašnja točka 2. postaje točka 3.

Članak 8.

Iza članka 26.b dodaje se članak 26.c koji glasi:

»Članak 26.c

(1) Službenici koji rade na projektu (članovi projektnog tima) koji se financira iz fondova i programa Europske unije, financijskog mehanizma Europskog gospodarskog prostora 2014 – 2021 i Norveškog financijskog mehanizma 2014 – 2021, ukoliko se plaća službenika financira iz projekta, imaju za vrijeme trajanja projekta pravo na uvećanje koeficijenta složenosti poslova radnog mjesta do 30%.

(2) Postotak uvećanja koeficijenta složenosti poslova iz stavka 1. ovog članka određuje čelnik tijela na prijedlog nositelja projekta.

(3) Pravo na uvećanje koeficijenata složenosti poslova iz stavka 1. ovoga članka nemaju službenici iz članka 26.a ove Uredbe.«.

Članak 9.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/18-03/54
 Urbroj: 50301-25/06-18-4
 Zagreb, 2. kolovoza 2018.

Predsjednik
 mr. sc. Andrej Plenković, v. r.